作者:葛長庚
標題:沁園春
內容:歲去年來，思量人生，空自沈埋。既這回冬至，一陽來複，便須修煉，更莫疑猜。好個鼎爐，見成鉛汞，片晌工夫結聖胎。人身裡，三千世界，十二樓臺。週年造化安排。只在這些些真妙哉。要先擒日月，後攢星斗，黃庭中畔，化作瓊瑰。誰會天機，分明說破，恰似江頭雪裡梅。丹成後，做些功行，歸去蓬萊。